» Ken die Feite oor Kanker Mites | CANSA – The Cancer Association of South Africa
Home About Cancer Cancer Myths Cope with Cancer
28 Januarie 2013: Maandag 4 Februarie 2013, is Wêreld Kankerdag en KANSA het ‘n lys van algemene mites en korrekte feite saamgesel om skadelike mites en wanopvattings oor kanker te weerspreek. Wêreld-Kankerdag vind elke jaar plaas en is ‘n eenvormige inisiatief waaronder die hele wêreld verenig in die stryd teen die globale kanker-epidemie wat meer mense se lewens eis as TB, VIGS en Malaria gekombineerd. Dit bied ook aan KANSA die geleentheid om bewustheid te verhoog en om algemene kennis rondom kanker te bevorder en om so wanopvattings en misleidende inligting oor die siekte te weerspreek.
Omdat meer as 30% van kankers voorkom kan word, is dit belangrik om mense bewus te maak van die risiko faktore van kanker en om inligting te verskaf oor hoe hierdie risiko’s verminder of uitgeskakel kan word. “Talle Suid-Afrikaners het vooropgestelde idees van wat kanker is en wie deur kanker geraak word en ons wil dit verander. Dit is baie belangrik vir die publiek om die waarheid aangaande die siekte te weet,” sê Sue Janse van Rensburg, Hoof Uitvoerende Beampte van KANSA en self ook ‘n kankeroorwinnaar vir amper 30 jaar.
Dit is vrees en onkunde wat veroorsaak dat kanker ‘n groter probleem word as wat dit behoort te wees. “Een van die grootste mites wat ons in die gesig staar, is dat kanker ‘n doodsvonnis is. Ek wil jou verseker dat dit nie waar is nie,” sê Janse van Rensburg. “Die waarheid wat die mite weerspreek dat kanker ‘n doodsvonnis is, is dat baie kankers wat eers as ‘n doodsvonnis beskou was, nou behandel kan word en meer effektief bestuur kan word om ‘n langer lewe en selfs genesing teweeg te bring. Kanker kan voorkom word en meer effektief behandel word indien dit vroeg gediagnoseer word. Maak seker jy maak ingeligte besluite en gaan vir gereelde siftingstoetse.” Lees meer…
Janse van Rensburg sê verder: “Daar bestaan baie ander mites. Ons is bewus daarvan dat mense wat ‘n kanker-diagnose in die gesig staar asook hul geliefdes dikwels desperaat is vir genesing vir die siekte. Ongelukkig is daar baie mites wat die rondte doen oor moontlike genesings en behandelinge wat nie wetenskaplik gegrond is nie. Dit gee aan kankerpasiënte en hul geliefdes vals hoop.”
Maak seker jy besoek die KANSA webwerf wat inligting oor algemene mites en feite rondom kanker verskaf. Lees meer…
Sien “KANSA Gesels oor Algemene Mites” dokument…
Klik hier vir kontakbesonderhede…
19 January 2018 | Published under: About Cancer, Cancer Myths, Cope with Cancer
lina pretorius says:
24 June 2013 at 15:25
ek het kolon kanker gehad dit is volledig verwyder en ek het al twee maal bloed tellings met n drie maande verskil laat doen. die toetse was alby skoon. moet ek enige ander toetse ook doen en is daar n dieet of kosse wat ek moet vermy . al die internet inligting is verwarrend help asb
Lees gerus KANSA se Colorectal Cancer Feiteblad: https://www.cansa.org.za/files/2013/04/Fact-Sheet-on-Colorectal-Cancer.pdf – dit behoort van jou vrae te beantwoord. Jy kan ook verdere inligting m.b.t. gesond eet hier vind: https://www.cansa.org.za/balanced-life-style/
Laai asseblief ons CancerCapre Coping Kit Audioprogram af vir verdere wenke: https://www.cansa.org.za/cancercare-coping-kit/
Indien jy nog vrae het, kontak asseblief jou naaste KANSA Sorgsentrum: https://www.cansa.org.za/cansa-care-centres-contact-details/ – die personeel sal jou advies en raad kan gee.
Ek is bly om te hoor dat jou toetse gewys het dat jy skoon is.